
„.. Și cu un ochiu râdea, 
iar cu celălalt plângea . . 


Impăratul din poveştile bătrâne, măiestrit ticluite din 
realităţile vieţii trăite ; împăratul poveştilor de întrămare a 
neamului trudit: cu un ochiu râdea, iar cu celălalt plângea... 

Avea atâtea pentru cari putea, să râdă şi se veselea: 
moşie bogată şi mănoasă, de-i râdea ochiul şi inima, când 
îi cântărea frumuseţea şi bogăţia. Dar râvnită, sfârtecată 
şi dijmuită era de Smei neleguiţi: şi-i plângea celălalt ochiu, 
când îi vedea jalea şi întristarea. 

Avea feciori bărbaţi, Feti-Frumoşi şi mândri Logofeţi 
— şi-i strălucea mângâietor veselia ochiului, odihnindu:se 
deasupra puterii bărbăţiei lor. Dar fetele-i erau răpite de 
aceiaşi bălauri, cu toată zestrea, credincioşii şerbi şi ascul- 
tătorii lor supuşi : şi-i plângea celălalt ochiu, pentrucă erau 
schingiuiți cu ură nebună de nemiloşii şi neomenoşii lor 
stăpâni. 

Şi-i plângea ochiul, căci ura neîmpăcată nu era pentru 
luptă, nici pentru ură, nici pentru faptele vrednice de ură. 
Ci erau urîţi tocmai pentru vrednicia, pentru bărbăţia şi 
omenia lor. 

[Doar noaptea — ce venea să acopere şi ascundă, să 
uşureze şi liniştească şi bucuria, şi durerea — nu se mai 
vedea doar, şiroiul lacrimilor nesfârşite. 

Dar se oprea, şiroiul şi i se liniştea inima îndurerată, 
când se gândea şi simțea căci ştia, împăratul, ca  leciorii 
lui bravi, Feţi-Frumoşii şi Logofaţii lui, na vor răbda mult 

şi-i vor desrobi Zânele-i răpite şi moşia-le robită; făcând 
prin jertfa vitejiei lor, să se ivească iarăşi, Zorile zilei de 
sărbătoare: zi cu soare, zi de veselie — pentru amândoi 
ochii împăratului, împărțit între durerea şi plâns. Şi pentru 
ochii! Feţi-Frumoşilor bărbaţi. Și pentru ochii llenelor 
Consânziene — neprihănite şi curăţite, prin suferinţele 
îndurate. 


% * 
% 


Norii întunecaţi îşi picură jalea şi 'ntristarea, din ce- 
rul ce pare atât de rece şi neîndurător pentru cei ce au 
ajuns să le fie doar, cerul, singura nădejde a mântuirii şi a 
izbândirii lor din chingile durerilor care-i strâng şi a în. 
soririi lor din întunecimea nenorocirilor cari-i pasc, după 
voia şi rânduiala singurului Stăpân al lumii şi al vrerilor: 
vremii : „L)omnul Puterilor, cel tare şi mare în războaiele“ 
izbăvite de Cel ce încununează cu însoritele raze ale În- 
vierii pe cei întunecați de durerile Calvarului pătimirii lor. 

De aceea, oricât ni sar părea, ca învăţăceilor ce 
mergeau spre Fmaus, „că cel despre care credeau ca va să 
izbăvească pe Izrail — ţara şi neamul — pare „restignit“—: 
să ne strângem întocmai ca credincioşii şi îndureraţii lui 
Apostoli — în căsuţa căldurii sufletului nostru. Să ne adu- 
năm în jurul focului plăpând, nutrit de nădejdea veşnic bi 
ruitoare pentru cei ce au darul şi mângâierea să creadă. Să 
ne luminăm ochii şi să ne scăldăm inima în lumina atâtor 
fapte şi vredniciiale noastre, ale părinţilor, ale moşilor şi 
ale strămoşilor noştri, — pentru cari învredniciţi suntem 
şi vom mai fi: să ne bucurăm. Şi să ne curăţțim sufletul 
în baia pocăinţii pentru atâtea, pentru cari ne-am învred: 
nicit noi, — ca să nu se mai învrednicească a mai plânge, — 
nici copiii copiilor noştri ! 

Căci Ziua tuturor bucuriilor noastre, toate zileie în- 
vierilor neamului — s'au înălţat pe piedestralele suferințelor, 
lacrimilor, jertfelor celor mulţi şi bravi. 

Neamul nostru în tot cursul istoriei lui a râs — cu un 
ochiu şi a plâns cu celălalt. A luptat şi a învins. A suferit 
şi sa izbăvit; a suferit şi a fost slăvit. 

Şi va mai suferi, dar va izbândi, 

Făt-Frumosul şezătoriior străbune, vesnic în slujbă 
străină, a împăraţilor — verde şi roşu — le dobândeşte — 
prin truda şi vitejia lui — mândria vredniciei cu care se 
 fălesc. 

Tocmai pentru aceea nicicând ca azi, nu ne e mai 
mângăetor gândul şi ştiinţa că: „Eroi au fost; „nici mai 
sare nădejdea şi credința „c'or să mai fie în neamul ro- 
mânesc |!“ 

Căci eroii, cari au fost, sunt şi or să mai fie, au cres- 
cut în noi credinţa că 


i 


Din mormânt putetea creşte; 
Neşterea cea viitoare 
Ne e "n lumea celor morți: 

Şi ne-au umplut sufletul de tăria convingerii, că cei 
“ce, ca şi înaintaşii noştri. 

„.. „ne apărăm moşia şi nevoile şi neamul...“ putem 
simţi şi spune cu tărie că: 

„.„lubirea de moşie e un zid ce nu se 'nfioară de a 
ta faimă-Baiazid“. 

Pentru aceea celor car simt dureroasele circumstanțe 
„ale zilelor noastre de azi, avem tăria să le spunem, cu tru- 
ditul, bătutul,  închisul, chinuitul. dar măritul între 
„Apostoli- Apostolul neamurilor, sfântul Pavel: „Nu vă întris- 
taţi ca cei ce n'au nădejde, Păgânii“. 

Ori să vă cântâm cu catavasia Învierii, ce spune Mi- 
ronosiţelor Muieri: „Nu plângeţi, ci Apostolilor spuneţi : 
Învierea“. 

:% = 
% 

Apostoli ai credinţei în Invierea acestri neam atât 
de adânc credincios, — care a crescut, sa întărit şi a iz- 
bândit în umbra bisericilor, în care s'au închinat Domnu: 
lui Puterilor — dela Vlădica până la opincă, dela stăpâ- 
nii scaunelor lui, până bordeiurile sărmanilor lui — trebue 
să fiți voi cei pentru care se scrie ara Visurilor noastre : 
ca să  "'nțelegeţi-voi şi cei ce vor dăinui luminaţi 
— de lumina frământărilor voastre — că pentru că au su: 
ferit şi s'au închinat, au postit şi s'au luptat boieri şi răzeși, 

voevozii şi căpitani, tribuni şi ţărani, — s'au învrednit de 
plinirea nădejdii lor: izbânda vremilor ce ne-au fericit cli- 
pele vieţii de ieri. 


* % 
* 


Dar ca să ne fie, sufletelor noastre, Soare, în zi de: 
sărbătoare, învrednicita Sărbătoare a zilelor de mâine: Va. 
să ne cânte sufletele noastre, mai mult decât gurile: 

Hai să ne unim 

Ca să curăţim ... 
ţara şi neamul, de tot ce curat trebue să-i fie şi să rămână :- 
ca să poată dăinui, el, strălucit, printre neamurile pământului.; 


%* * 
* 


Aceasta e menirea fiilor de azi ai neamului de mâine: 
că uniţi în jurul celor mai mari, celor mai cu experienţă, 
pentru truda şi suferinţele îndurate şi în jurul celor puşi 
de Domnul Ţării să ne conducă — prin truda jertta şi 
credinţa noastră, să facem să răsară, adevăratul Soare al 
Sărbătorii, de care, acest neam, prin cele ce sa trudit, 
prin cele câte a suferit, sa învrednicit — ca niciun alt 
neam al pământului. 


prof. AUGUSTIN COSMA. 


Pornire spre Florar... . 


Simt cum mănbie la vieață pământul. . . 
Talazul de sevă mâ'nlânfue'n soare 

Și mlada grumaăajilor cruzi mă ridică 
Spre cerul albastru de caldă ninsoare. 


Imi mistui cu plopii, suirile'n spații 

Şi frudnic mă'ndop cu vlaga din muguri. . . 
Imi gâlgâie ritmul vieți'mbulzite 

In lutul trezit, ca mustul în struguri. 


MARIUS MUNTEANU: 
cl. Vill-a Șc. Norm. T.. 


Piima schisoane din vefugiu 
Mamei mele 





Să vii deseară mamă la portiță 
Când luna va ieşi din negri nori, 
Priveşte'n jos spre trista ulicioară 
Și fă să cadă o lacrimă pe flori. 


Va spune luna unde fi-e copila 
Zefirul tot de ea va povesti 

Că e pribeagă ca un vânt de seară 
Dar poate că odată va veni. 


Şi du — t> mamă până la troiță, 
Acolo unde sute de muieri 

Îşi plâng copiii duşi în altă fară 
Şi plânge şi tu ziua cea de ieri. 


In rugă multă s'o âştepți să vie 
Cu flori presară-i toată grădinița, 
Ș'aşteaptă maică că odată şi ea 
iți va deschide veselă portia. 


De n'a veni cumva la primăvară 

Când vor ieşi pe măguri ghiocei, 
Te du la cimitirul de sub dealuri 
Și plânge maică şi în locul ei. 


Culege un buchet de viorele 
Să mergi la tata'n fiecare zi, 
Arată-i maică cât este departe 
Și spune-i dece n'a putut veni. 


Si spune-i că în gândurile sale 
Nutreşte şi' astăzi vechiul ideal 
Și plânge în refugiu de durere, 
Chemând un cântec tainic din Ardeal. 


VIORICA OȚELIA 
cl. VIll-a L.F. B. 


Îutună 


Acum un an, am făcut o frumoasă excursie prin munţii 
Banatului, Pornind din Reşiţa, am străbătut frumoasa vale 
a Caraşului şi am petrecut o săptămână de neuitat în sânul 
naturii. 

Intr'una din aceste zile înaintam veseli lângă râuleţul 
Caraş. Priveliştea ce ni se înfăţişa ochilor era fermecătoare. 
Valurile limpezi şi cristaline ale râuleţului curgeau repejor 
în albia de piatră şi sub reflexele soarelui cald de vară, 
păreau a fi o pangalică argintie. 

Malul stâng, format de un perete înalt de stâncă, era 
râpos. O mulţime de văgăune şi preşteri se deschideau din 
acest perete şi gurile lor căscate şi întunecoasă îi dădeau 
un aspect înfricoşător şi sălbătic. 

Malul drept însă, format de o câmpie întinsă şi joasă, 
avea un aspect cu totul altfel. Această câmpie era smăl- 
ţuită cu o mulțime de flori, în toate culorile curcubeului, 
care răsăreau la fiecare pas din iarba verde, dându-i un 
aspect vesel, deschis, plin de viaţă şi voioşie. 

In depărtare se zăreau liniile albăstrui ale munţilor 
mai mari. Bolta cerului era albastră şi senină şi un stol de 
păsărele sbura ciripind, prin văzduh. Toate acestea ne fă- 
ceau să ne simţim în raiu. 

Totuşi marșul făcut sub arşiţa soarelui ne încălzi şi 
broboane mari de sudoare se prelinseră pe frunţile tuturora. 
Tocmai voiam să facem un scurt popas, când porni o adiere 
rece care ne răcori îndată. . 

Insă, nu trecu mult şi adierea se prefâcu într'un vânt. 
Florile de pe câmp se închiseră şi se plecară spre pământ. 
O mulţime de nori plumburii, aduşi de vânt înaintau pe 
bolta cerului şi o întunecară. Soarele se ascunse după nori 
şi o întunecime tristă se lăsă pe pământ. Bolta cerească 
era brăzdată, din când în când, în fulgere vânăte şi atunci 
se auzea uruiala tunetelor din depărtare. Astfel în câteva 
minute natura care fusese mai "nainte veselă şi deschisă îşi 
schimbă înfăţişarea care acuma era posomorită şi su: 
părată. 

Noi trecurăm râuleţul pe nişte pietre şi ne ascunserăm 
într'o văgăună care se deschidea în peretele de stâncă. 
Vântul, intrând în aceste văgăune producea un şuerat stri- 
dent, care înlocuri ciripitul vesel al păsărelelor. Aerul era 
încărcat de electricitate şi fulgerele erau din ce în ce 
mai dese. 

Incurând începu să plouă şi lupta elementelor începu 
să se deslănţuie din plin. Zgomotul picăturilor de ploaie 
care cădeau se amesteca cu uruitul tunetelor şi cu şueratul 
vântului alcătuind un concert sinistru. Lumina când vânătă 
când verzuie, a fulgerelor, răspândeau un aer mistic şi în. 
fricoşetor.  Caraşul, numai era o panglică argintie ce cur- 
gea spriten şi voios, ci vopsită în vânăt de trăznete cur- 
gea supărat lovindu-se cu furie de pietrele ce-i stateau 
în cale. 


În aer se simţea mirosul ozonului asemănător cu al 
cepei. Unul din noi ne spuse că furtuna nu va mai ţine 
mult timp. Şi 'ntr'adevăr, peste câteva minute, printr'o spăr- 
tură a norilor, puturăm zări cerul albastru. 

Incurând spărtura se mări şi o mulţime de raze solare 
pătrunseră prin ea, şi mângâiară solul umed. Și atunci 
apăru deasupra câmpiei un curcubeu minunat, care răspândi 
veselie peste pe 'sagiul posomorît. 


După apariţia curcubeului, parcă la un semnal dat, 
norii, duşi de vânt se îndepărtară lăsând bolta cerului se- 
nină şi albastră, cum a fost mai nainte. Apoi încetă şi 
ploaia şi vântul şi astfel se şterseră din natură, ca prin 
farmec, semnele furtunii. Numai curcubeul, care sta de- 
asupra munţilor din depărtare ca o coroană de glorie, 
amintea despre furtuna care cu câteva minute mai "nainte 
se deslănţuia încă din plin. Dar şi acesta dispăru nu peste 
mult. 

Noi, când văzurăm că ploaia a încetat, ieşirăm din 
văgăună şi trecând râuleţul, ne continuarăm drumul. Pă- 
mântul ud ţupăia sub tălpile noastre. Incurând florile se 
redeschiseră şi rândunelele începură să ciripească de bucu- 
rie. Râuleţul îşi reluă şi el înfățișarea de mai "nainte și 
parcă toată natura zâmbea. 


Da ! zâmbea iarăşi. 


Atunci eu stătui pentru un moment, şi uitându-mă îm- 
prejur la panorama minunată simţii deodată în suflet o 
fericire de nedescris că am putut vedea aceste iulia sub 
două aspecte aşa de minunate. 


de VLĂDUŢ GHEORGHE 
cl. lll/a L.D.L. 


In ochii tă 


In ochii tăi s'adapă 
lubirea-mi, cantr'o mare 
Din care visul scapă 
Şi taină unda n'are. 


Pe ape-adânci de noapte, 
Se pierd lumini afunde, — 
Ciorchini de vrajă, coapte, 
Se oglindeşc pe unde. 


Și'nvăluie domoale 
Talazuri de părere 
Cu limpezime moale 
Ce mângăie mistere. 


Atâtea umbre — dor, 
De-ţi tremură sub pleoape. 
Cum urcă, blând scobor 
Privirea să mi-o'ngroape. .. 


In ochii tăi nu'ncape 
Lumină. Visul seacă : 
Amurguri spală ape 
Şi umbrele înneacă. 


NICOLAE ȚIRIOI 
cl. VUl. L. D.L. 





Preludiu 


Săflete, fii vesel, că eşti singur încă, 
“Colț rigid de stâncă, 

Răsărit în calea, apelor barbare; 
Amforă în care, 

:Otrăâvite fumuri, de parfumuri rare, 
Se destramă'n pacea, candidă, adâncă, 
Tăinuind suflarea, unui foc mai mare. 


Indrăgeşte viafa, câmpurile, zarea 

Buzele şi vinul. 

Cupa tinereții umpl'o desfătarea ! 

Azi îmi toarnă — cerul, de safir — seninul, 
Pesfe umeri; caldă, pudică, vigoarea, 

Mi-a umplut de sete şi nectar plămânul. . . 


Azi ardoarea primei tinereţi învie ! 
Căile mă cheamă, 

Vântul mă înbie. 

Toamna de aramă, 

Scutură în plete, frunzele de vie: 
Inc'un pas funebru, către veşnicie. . 


TOBIAŞ GHEORGHE 
cl. IV. Oradea-Beiuş 


Spasm 


Până când să sorb paharul de mizerii şi pelin ? 
Până când mă vei tot bate, ne'nduratule destin ? 
Până când plutind în marea de amar nemâărginit, 
Să m'afund în cruzi vârtejuri ? viermuşor nenorocif. 
Asta-i viața cea visată în culori de curcubeu ? 

O, dureri, ce 'năbuşirăfi simțitor sufletul meu ! 
Duceţi-vă, ticăloase, pierdeți-vă "n stânci de piatră 

Şi lăsaţi-mi blândul şutlet că destul vă fuse şatră. 
O, tugiți grozave spectre, ochi de ghiaţă, fantomatici, 
Ce 'nghefati a mea viață cu privirile sălbatici. 


Dar o' undă de nădejde ca un fulger lucitor 
Imi străbate norii negrii ai nopții durerilor : 
„Moartea îi va da odihnă astei țărne ticâloase, 
Prefăcând-o *n ironie în rânjinde albe oase, 
Ca expresie sinistră a avântului în van 

Și gusta-va fericirea în repausul nirvan“. 


GLIGOR BĂLȚAT 
student 


Dimineaţă 


Pe ulițele satului din vale 

S'aude buciumul sunând scularea. 
Țăranii ies cu oile'n aflarea 
Ciobanului ce'n bucium sun'a jale. 


lar soarele cum luminează zarea, 
Surâde totului ce-i iese'n cale. 
Ciobanul doineşte oilor sale 

Și asupră-i codrul revarsă răcoarea. 


Căldura soarelui încet coboară, 
Pătrunde'n codrii mari ca şi în desişuri 
Si'nfierbântează drumul pân'la moară. 


Seninul cer albastru'n luminişuri 
Seninătatea dulce — şi desfăşoară. . . 
„+. Frumoasă este tara de pe Crişuri. . . 


OVIDIU ROMAN 
cl. VIII Oradea-Beiuş 





11 






4 Necestialca șa valoarea educaţie: 


Toată lumea ştie cât de necesară este educaţia, încât 
s'ar părea, că a mai vorbi despre acest lucru, înseamnă a 
* stărui inutil asupra unui fapt, ce se împune dela sine cuo 
' evidenţă aproape banală. Cuvântul „educaţie“ e pe buzele 
"tuturor oamenilor, iar faptul educaţiei, este o realitate co- 
"tidiană, căci zilnic ne lovim de oameni „bine crescuţi“ şi 
„rău crescuţi“. Pe de altă parte, nu sint puţini aceia, care 
"au pretenţia de a poseda un „sistem“ personal şi original 
de educație, cu nesocotirea tuturor vederilor generale şi 
comune în această materie! Adevărul, este însă, că nu 
toată lumea ştie şi inţelege ce este educaţia — educaţia cea 
bună. 


SES pozez 


Asupra faptului educaţiei, asupra aspectelor şi proble- 
melor multiple pe care le pune, asupra valorii ei imense, 
niciodată nu se va vorbi, scrie, cerceta şi realiza prea mult. 
Educaţia nu se înfăptueşte niciodată dela sine, înconstient, 
automat. Fiind funcţia esenţială a vieţii, trebue să avem 
asupra ei, un ochiu permanent treaz şi cuprinzător. Ea tre- 
bun să fie îmbrăţişată întreagă, de fiecare dată, cu pros- 
peţimea şi căldura ce ne-o inspiră întotdeauna lucrurile. Şi 
pe bună dreptată! Căci ce este altceva educaţia, decât o 
neîncetată călăzuire şi reînvire a vieţii, pe o linie supra: 
vegheată de evoluţie, de creştere, de construcţie ?| 

Fducaţia nu-i activitate mecanică şi rutinară. Nimic 
nu sterilizează efortul educativ, decât rutina; nimic ru 
schilodeşte sufletul, decât, aplicarea stereotipă a formulelor 
educative !“ 


Vreo "5 POPI DR Pip Mee BTT =0TE INTER AX A FAZE TORA OEI? pp 27 precare e 


Educaţie nu-i uşor de înfăptuit. Nu-ţi ajunge numai 
bunăvoința. Mai trebue şi o înțelegere obiectivă a vieţii 
sufleteşti ; să fii stăpân pe un sistem de cunoştinţi despre 
structura şi evoluţia sufletului, pentru a şti supraveghea, 
pentru a putea interveni pentru a reuşi să modelezi. Apoi, 
educaţia mai este şi o arfă căci materialul asupra căruia 
lucrăm, este însăşi viaţa manifestată în nesfârşite indivi- 
dualități. Şi ca orice artă, şi educaţia va avea tehnica 
ei, pe care trebue să o stăpânim. 

Iasfârşit, educaţia nu-i o îndeletnicire banală şi co- 

modă. Ea reclamă în fiecare zi, eforturi reînoite de suplă 
înţelegere şi răbdătoare aşteptare. Climatul în care educa- 
ţia respiră este acela de incordare frenetică, de încredere, 
-de entuziasm. Acestea, cu privire la condiţiile generale ale 
educaţiei. 

Spuneam mai sus, că, pentru mentalitatea generală; 
necesitatea educaţiei şi valoarea ei, apare ca un dat îndis- 
cutabil. Noi ne propunem să arătăm femeiurile acestei evi- 
denţe. Nu va fi înutil deci, să ştim precis de ce şi în ce 
„grad educaţia e necesară. Cunoscând aceasta, lămurim cri- 
tic, funcţia ceea ei şi ne pătrundem mai adânc de va- 
loarea ei. 

Educaţia e necesară, în primul rând, din punct de ve- 
„dere biologic. Viaţa biologică, adică corpul cu ansamblul 
funcţiunilor şi trebuinţelor lui native, — trebue păstrată, 
îngrijită şi perfecționată. Dacă Natura, prin mecanismul ei 
înconştient, are de grijă să asigure continuitatea speţei prin 
instinctul de procreaţie şi prin mecanismul eredității, cu 
atât mai mult, omul, dotat cu conştiinţă şi voinţă, trebue 
să continue şi să desăvârşească această intenţie a Naturii. 
“Trebue deci să asigurăm existenţa copilului prin neîncetată 
îngrijire de fizicul şi sănăiatea lui, fără de care el ar pieri. 
Viaţa omului este foarte fragilă în raport cu aceea a ani- 
“malului. Omul se prezintă mai puţin dotat din punct de 
vedere biologic decât animalul: întradevăr, acesta, pri- 
meşte odată cu naşterea, reflexele şi instinctele absolut per- 
fectate de ereditate si datorită lor, animalul este capabil, 
imediat după naştere, de adaptare şi vieţuire „pe cont 
propriu“. Ceeace, nu e cazul şi la om, La copil, înafară de 
faptul, că el posedă mai puţine instincte decât animalul, 
“dar şi acestea se deslăţuesc util mult mai târziu. Până 
atunci, el are nevoe de permanentă ocrotire. In vederea 
dobândirii conduitei inteligente cu care va suplini sau com- 
pleta instinctele, individul uman, are nevoe de copilăria 
“cea mai lungă. Această latură a educaţiei — se 'nţelege — 
revine exclusiv familiei. 

In familie se plămădeşte şi se modelează biologicul şi 
“psihicul copilului ; ea hotărăşte soarta şi direcţia de evolu- 
ție a individului. În familie, în primul rând, se îndeplineşte 
transfigurarea animalului în om, prin efortul neîncetat de 





E 
; 


i La acc immă atăt taiati că. 

j disciplinare a instinctelor şi a impulsurilor de tot felul. In 
+ familie se trezeşte viaţa sufletească a copilului odată cu 


dobândirea acelui minunant instrument care se cheamă lim- 


- bajul. In familie se sădese din vârsta cea mai fragedă, de- 


prinderile multiple, pe care se va altoi, mai târziu, carac-. 
terul moral. Insfârşit, în mediul familiar, copilul este stimu- 
lat şi trezit la sentimente de sociabilitate, de ascultare şi 
de muncă. Influența familiei, o ştim cu toţii, este hotă-. 
rîtoare. 

Educaţia e necesară şi din punct de vedere psihic. 
Nu ne putem mulțumi cu viaţa sufletească aşa, cum este 
ea dată. Ea trebue îndrumată, desvoltată, perfecţionată.. 
Diferitele funcțiuni sufleteşti.ca : atenţia, memoria, gândirea, 
pot ajunge la un maxim de perfecţionare numai prin sti- 
mularea şi exercitarea lor cu ajutorul unei instrucții siste- 
matice şi raționale. Emoţiile trebuesc organizate în stări 
sufleteşti durabile : sentimentele, pentru a da, pe de o parte,. 
conținut şi profunzime vieţii noastre sufleteşti, pe de altă 
parte, pentru a înlesni cu ajutorul lor, alipirea individului, 
de mediul social în care trăeşte. lar în vederea dobândirii 
unui suport pentru muncă şi pentru caracter, va trebui 
stimulată şi îndrumată dispoziţia naturală spre activitate.. 
Această dublă funcţiune, de instrucţie şi de educare, 
constitue sarcina exclusivă a şcoalei. Opera acesteia este 
deosebit de grea fiindcă, în. acţiunea ei trebue să ţină. 
seama mereu de individualitate. 

Educaţia e necesară din punct de vedere social. O so- 
cietate se intemeiază pe solidaritatea şi cooperarea tuturor 
membrilor ceo compun. Prin aducaţie socializăm individul 
făcându-l părtaş al comunităţii, asigurându-i o funcţie 
socială care să-i dea sentimentul valorii proprii, al demni- 
tăţii, şi al răspunderii. Sociologic, educaţia nu este decât 
tradiţia socială, acţionând conştient şi metodic în vederea 
integrării individului în societate. 

Educația ne este necesară din punct de vedere cultural 
şi etic. Educaţia ne apare ca mijlocul care asigură trans- 
misiunea culturii dela o generaţie la alta. Valorile spiri- 
tuale (ştiinţă, artă, religie) reprezintă bunurile cele mai de 
preţ ale vieţii. Prin mijlocul educaţiei se realizează procesul 
de asimilare a acestor valori, de înbogățire a lor prin tot. 

ceeace individul creator le adaogă şi apoi le transmite 
dela o generaţie la alta. Sub influenţa valorilor spirituale, 
se formează personalitatea. In individul ce a devenit per- 
sonalitate, societatea se oglindeşte cu tot ceeace ea are mai 
esenţial, mai bun. Personalitatea reprezintă factorul de 
inițiativă, de creaţie şi de progres al societăţii. Ea este 
rodul celei mai alese şi mai fericite educaţii. Deazeea, ea 
constitue şi idealul educaţiei. 

Educaţia e necesară din punct de vedere național. Acest 
punct de vedere, domină şi subordonează pe toate celelalte. 
Intocmai ca şi familia, națiunea este o comunitate de viaţă 
mai largă însă, care ne îmbrăţişează şi ne determină în 
felul nostru de a gândi, de a simţi, de a acţiona. Conștiința 
națională, nu este decât această unitate de gând, de simţire 
şi de faptă. Temeiurile ei sunt organice, în rasă în trecutul 
istoric, în limbă, în voinţa comună. În naţiuve noi ne re- 
găsim organic, trăim şi creştem ca şi într'o familie, în ea, 
şi numai în ea, ne împlinim destinul nostru individual şi 
colectiv. LDeaceea, e foarte firesc ca educaţia să aibă acest 
ultim ţel: de a ne desvolta toate virtuțile noastre fizice, 
intelectuale şi morale, pentru a le pune în serviciul Patriei. 
Două, în special, sunt instituţiile cari mijlocesc integrarea 
noastră afectivă şi conştientă în comunitatea naţiunii: Fa- 
milia şi Şcoala. 

Familia, căreia îi este rezervată sarcina dea îngriji 
de capitalul biologic aşa de preţios al neamului, de a intre- 
ţine nestinsă candela iubirii de neam, de a asigura temeliile 
moralității neamului. Școala, apoi, trebue să continue ac- 
ţiunea familiei în latura de consolidare a vieţii morale, să 
desăvârşească apoi, cu elementele noi pe care le dă cartea 
— procesul de alipire la neam, însfârşit, să pregătească, 
profesional, cât mai temeinic pe individ în vederea func- 
țiunii lui constructive în Stat. 


Prof. TRAIAN MORARIU 

Craiul Munţilor 


- dancule. 
' Munte de piatră, 
: Mai înalt decât munții care 
j te'nconjoară 
” Ieşi din nou afară 
: Porneşte carele, 
; Scărfâind din roţi 
: Să lupți 
: Pentru Moţi 
Pentru Românii toți. 
- Craiule, 
„ Numele tău sâ'ndemne, 
Să cheme, 
„La luptă 
: “Cruntă 
“Pe foţi 
+ Pe vii şi pe morti. 
' “Cu sabia fulgerilor 
Despică zările, 
Deschide cărările. 


Urmaşilor, 

Peste veac întinde punte 

Să freacă eroii. 

Să întălneaşcă 

La noi 

Munţi cu munți. 

Să pornească 

Peste creste 

Luptătorii. 

Să-ţi sune tulnice 

Să vină căpitanii 

Purtând pe umăr anii. 

Să vezi cum să strâng 

Din zările albastre 

De pe-Arieş din Sacarâmb 

Cete voinice. 

Să sfarme hidra 

Plaiurilor noastre 

Motii tăi dela Mica, din Abrud 
dela Vidra. 


N. CĂLINESCU 
elev Liceul Militar Timişoara 


“Dolua: Octavian Alercea 


care m'a epigramat cu adresă greşită 


Ai greşit adresa-amice 
lar „Furtuna“ n'a'nţeles 
Fii acum cu luare-aminte. 
C'a pornit în sens invers. 

idem. 





Cum ai scris, n'ai nimerit, 
De-ai scrie şi altă dată, 
Redactoru-i lămurit: 

Te va trece la „erată,. 


N. CĂLINESCU 


Liceul Militar Timişoara | 


Străbunii mei 


Inalți cu trăsături de Sfinți, Au fost lăsaţi 
cu muşchi mai tari decât între Carpaţi, 

topazul ; în piepturi să oprească 
sfrăbunii mei născuţi din zei, furtuni 


străfulgeră prin veac ... . de huni, 

schintei, şi să răzbească, 
înalți cu trăsături de Sfinţi, năvălitoarea mare 
încununați în biruinţi cu spade 
străbunii mei, şi râbdare .,. 


RADU DAN IONESCU 
clasa VII şt. Î. D. L. 


Cruce... 


Peste piatra ta de veacuri înegrită, 
Peste braţele-ţi de chinuri aplecate 
Se coboară lin... petale picurate 
Peste tine... cruce părăsită... 

Murmură pe-aproape isvoraşul, 
lar cireşul înălbit de nea 

Scaldă *n flori de aur glia grea, 
Ce acoperă sub taina-i copilaşul... 


Copilaş cu ochi de viorea 

ŞI cu părul rupt de soare... 
Vieaţa lumii nu-l mai doare 

A dormit pe. veci... sub paza ta. 


Ţi-ai plecat fruntea trudită 

Cruce răiăcită 'n margine de drum 
Ce-au săpat pe trupu-ti... nu-i acum 
Decât negură în umbră tăinuită... 


Se vor toarce anii: pe "'ndelete 
Furtuni peste tine vor trece. 
Piatra ţi veagră va râmăne rece 
Flori te-or alinta cu albele lor plete... 


Cruce... cruce... înegrită 

Peste brăţele-ţi de chinuri aplecate 
Lin se-aştern petale picurate... 
Cruce... cruce... părăsită... 


NANA 


Epigramă 


Dlui Ionescu Radu, autorul poeziei „Vlad Țepeș“ 


Zic că ţeapa lui „Vlad Ţepeş“ 
Astăzi nouă ne lipseşte 

Pentru al tău talent amice 

Ea oriunde se găseşte. 


OCT. MERCEA 


18 
M'am vătăcit / 


M'am rătăcit pe câile vieții 

Fugind de călăuza blândă, 

Impins de de-un fior al tinereţii 
Setos de luptă, dornic de isbândă. 


A fost un vis? O luptă adevărată ? 
Pe fața'mi picură răcoare 

Pe fruntea grea şi 'nferbântată, 
Se scurg şiraguri de sudoare. 


Mă simt rănit şi aruncat de-o parte 
Privind spre cer din colfu'ntunecat 
De nicăiri nu-mi vine ajutorul : 

Pe veci eu sunt uitat. 


N. 1. BREBENEL 


Copiii şi cățelul 


Ilenufa şi lonel 

Se jucau cu un câfel 
lonel cam îndrâznef 
Pune mână pe cotef. 
Căâțfeluşu "nfuriat 

De picior mi l-a muşcat... 
lonel a stat în paf. 


ANIŞOARA COSTEA 
Elevă în cl. 1]. la şc. primară 
de fete „Clemenfa“ Bucureşţi 

(_ 
€Vegie 
Dedicată mamei mele 


iMă simt atât de singur şi totuşi fug de lume 
Mi-e sete de viaţă şi, parc'aş vrea să mor, 

„Aş vrea să plâng dar nu pot, durerea mă răpune, 
Mi-e sufletul un haos, de linişte mi-e dor. 


O, Doamne dă-mi putere şi 'ndreaptă-mă spre tine 
Dă-mi viaţă, dă-mi lumină să fiu din nou ce-am fost, 
Şi dă-mi credinţă Doamne să sper întru mai bine, 
Să am şi eu în lume ca orice om, un rost. 


Mi-e sufletul văpae şi plin de suferinţă 

-Și "n arşiţa durerii m'afund fără de vrere; 
Imi pare totul mârşav şi plin de umilinţă, 
'Şi ?n juru-mi totu-mi pare, o mare de durere. 


„Ne-înţeles mi-e gândul, căința mă supune 

Mă doare-adânc în suf.et şi parc'aş vrea ceva... 
Mi-e dor de viaţă nouă, dar... nu pe-această lume, 
F-atâta de vicleană şi-atâta e de rea... 


Străin sunt pretutindeni şi toate-mi sunt străine 
„Și tot ce mă "nconjoară-s deşertăciuni deşarte... 
„Mă simt din altă lume şi-un gând apasă'n mine, 
Să plec în lumea largă, să fug, să zbor departe... 


A nins durerea crudă pe calea mea pierdută, 
Și fulgii grei zdrobit-au al vieţii mele rost... 
Mânat de vântul urii în lumea mea tăcută, 
Rătăcitor plecat-am să-mi caut adăpost... 


„.. Mi-ai dat viaţă, Doamne şitot ce'n lume-i bine, 
Speranţă, fericire, lumina ta mi-ai dat... 

Dar... luatu-le-zi pe toate şi-acum mâă'ntore la Tine: 
„Ai dat şi-ai luat stăpâne, fii binecuvântat!“ 


... .. . 1... ... ... ... vo. ... vc. 1... ... sc... sc. sc... 1. o... vc. e... 1... 

Ai fost ca o poveste ce sa sfârşit devreme, 
Un vis urît cu spaimă, ca visul de copil,... 
A fost o biată clipă de care nu se teme, 
Nici cel fără de grijă, nici omul cel umil...... 


Se vor aşterne anii pe tot ce-a fost odată, 
Şi viaţa-mi efemeră o vor preface'n scrum...... 


Și poate 'n amintirea-mi vor împlânta odată, 
O cruce fără nume, la margine de drum...... 
DEMETRESCU CC. PAUL 
elev 6. A 


Liceul militar 


Celor încovoiafi pe coarnele plugului 
De-aici sunt dintre voi — m'am ridicat 
Să vă ascult în miez de zi necazul, 

Când osteniţi cu mâneca vă ştergeţi 
Sudoarea, ce vă spală, 'n cămp obrazul... 


Pe.un petec de ogor vă duceţi traiul 
Innăpădit de burueni şi soare, 

De vi-l cântaţi duios din frunză 

In seri de primă-vară pe răcoare! 


Voi sfârticaţi a gliei haină neagră 
Unde-i adânc ascuns un bruş de pâine 
Ce-l frământaţi cu mâini însângerate 
Şi îl stropiţi cu lacrimi... pentru mâine. 


De-aici sunt dintre voi — m'am ridicat 

Să vă ascult în miez de zi necazul, 

Când ostepiţi cu mâneca vă ştergeţi 

Sudoarea, ce vă spală ?n câmp — obrazul. 
TRAIAN RUSU.-ȘIRIANU. 


Cl. 8a sc. normală 
Gbherla-Timişoara 


i but 


NI Mimi e, 

Gâză mică 
Gâză mică, nu dormi încă ?... 
Vreau săâ-fi spun poveşti frumoase. 
Gâză mică, 
Mititică, 
Te desmiardă-un fir de iarbă 


Și te 'ntreabă „pentruce 
Ai rămes aşa de mică ?“ 


O furnică, 

Și ea mică — 

Vreă şă parieze *n grabă 

— Astăzi n'are deloc treabă — 
Și să râdă că din toate 

Nu mai este ea cea mică. 
Vrea să-ți facă ţie ciudă 

Că-i voinică. 

Știu că fie nu fi-e frică 

De nimică, | 

Gâză mică, 

Dar de-acum mi-e teamă mie : 
Am văzut o păpădie 


Incruntându-se la tine, 
„Am zărit o rândunică 


Ce te spiona din sbor: 
Te vedea atât de mică 
Și-şi spunea că eşti chiar bună 


Pentru puişori. 


"Gâză mică, 
Iți promit 


C'am să-ți fac palate multe 
Ca şă nu te fure nimeni. 


Ai şă vii, nu? 
Şi-ți promit 


C'am să caut peste tot 


Să găsesc un gâzişor 
Și să te mărit de zor. 

Ai să ai apărator 
Și eu nu-ți mai port de grijă. 


Gâză mică — ai adormit !... 
Dormi de mult?... 


NUNU 


elev la liceul militar „M. Viteazul“ 
Timişoara. 


Primăvara 


Erai frumoasă altădată fată, 

Cu numele la fel frumos ca tine, 
Cu ochi de-azur şi zâmbete senine 
Cu toporaşi la tâmple'ncununată. 


Pe cap bălan, purtai o lun'aprinsă, 
lar în urechi sclipeau voioşi luceferi ; 
In poala verde marile întreceri 

De melodii, pe-o gamă astăzi stinsă. 


Zâmbirea ta, cu vrajă înfrățită 
Sclipiri de fericiri svârlea în lume 

Şi nu spuneai decât poveşti şi glume, 
Unei vieți, de dânsa "nsuflețită. 


Râdeai mereu şi eu râdeam cu tine 
Și toți râdeam cu lața'n vrajă'ncinsă 
Eu te credeam că firea-ți e neatinsă 
Că eşti ne 'nvinsa vremii care vine... 


Ea a venit... Şi iarăşi gonit'a fost de tine, 
Dar azi nu eşti fetița luminii de-altă dată. 
Azi eşti mâhnită, rece, cu fruntea 'nourată 
Și nu surâzi iubirii, ce-a înflorit în mine ! 
AUREL GHENDER 
elev VIII. Oradea- Beiuş. 

Liliacul 


Rânduri pentru Lali 


MW'a "'ntâmpinat aseară liliacul 
Zâmbind înfiorat de primăvară. 

Era atâta linişte afară 

C'am auzit chemarea-i murmuraiă....., 


Mergeam tăcut şi trist ca niciodată — 

Simţeam crescând în jurul meu pustiul 

Mai negru ca adâncul de genune 

Şi 'n colbul ce se aşterna pe cale 

Se scuturau a inimei petale 

Cu murmur lung: un cânt de 'nmor- 
mântare. 


Dar liliacul mi-a întins o floare... 

Şi ca printr'o fantastică minune 

Întâia oară "n trudnica-mi viaţă 

S'a risipit a sutietului ceață 

Și-aripa gândului s'a frânt în sbor. 
lar eu, pribeagul, m'am oprit din drum. 


Ingenunchind ca pentru rugăciune: 
Că *n taina zâmbetului de lumină 
Se ascundea făptura ta divină. 


O clipă ce s'a destrămat uşor 
Pierzându-se în umbră ca un fum. 
Dar în primăvăratecu-i parfum 
Am regăsit miresma tinereţii....... 


Wa "'ntâmpinat un liliac pe drum: 
Un zâmbet înflorit în calea vieţii. 


V. DUNĂREANU 


Cluj- Timişoara 

Baămbelul munc: ! 


Cea mai frumoasă floare ce sa învrednicit s'o poarte 
pământul ! | 

Şi cea mai frumoasă dintre virtuţi. Poate dintre cele 
omeneşti, singura ce există prin ea însăşi, iar nu prin re- 
zultatul spre care tindem greu, căzând şi şchiopătând de 
multeori alături de adevăratul drum. 

E virtutea „mergerii mereu spre ţintă“. 

Și de ar fi numai virtute! 


Dar e reazim sufletesc, e uşurare, e plâns, e râs,e 
bucurie, e durere, e chin şi satisfacere, e o greutate şi o 
totală descătuşare, e o îngenunchiere şi o victorie desă- 
vârşită a omului, a omenescului. 


Lucian Blaga spunea că Dumnezeu, după ce a alungat 
pe om din Eden, când i sa făcut milă de el, i-a dat plânsul. 


Dar adevărata milă a avut-o de om când i-a dat pe- 
deapsa muncii : „în sudoarea feţii tale îţi vei câştiga pâinea“. 

Atunci i-a dat tot ce-i putea da. 

Căci care plâns e mai hohotitor, care plâns te încleş- 
tează mai mult şi te ușurează mai mult decât munca ? 

Și cari fanfare şi alămuri. fie cât de strălucitoare şi 
sonore, pot cânta un imn mai măreț şi mai înălțător de 
slavă Domnului, decât munca ? 

Care murmur de rugăciune, care duioasă şoaptă, ori 
răsunătoare orgă poate săvârşi o rugă de mulțumire aşa de 
plină, ca munca ? 

Care e singura chezăşie a omenescului din noi, singurul 
razim al superiorității noastre zoologice, singurul argument 
neîntemeiat pe ficțiuni. | 

Munca îl face pe om, om. Munca, mai mult decât 
crearea cuibului, învățată dela instinctul de care e plină 
rândunica ; mai mult decât tragerea la jugul inconştiinţei 
la care e supus răbdător şi ascultător, boul; mai mult decât 
alergătura şi râcâiala prin toate gunoaiele după un strop 
de hrană, a găinii. 

Munca mergerii mereu spre ţintă. 

Munca chinului ce-l aduce greutatea împlinirii fiecărui 
gând bun. Munca ce-o aduce învingerea fiecărei suferinţe. 

unca desăvârşirii de fiecare moment, a uitării de sine şi 
jertfei. Munca grijei de ioată clipa de a nu cădea pe 
âpa nemuncii: prăvăliş spre păcat. 

Munca sufletului Aceasta este munca. 
Dar nu despărțită de munca trupului şi de munca 
spiritului, a intelectului. Căci munca sufletească nu se 
“poate realiza şi nu există într'un climat de lene trupească 
“ ori intelectuală, dar nici munca trupului singură, ori a 
"spiritului, nu aduce rod vrednic şi mulțumire prin ea în: 
î săşi, decât împletită cu muncă sufletească. 

Munca trupului şi a spiritului şi munca sufletului 
iîmplinindu-se una pe alta. Nu levenind în una pentru alta 
i: — căci atunci ceea ce facem nu e muncă ci o auto-înşe- 
+ lare, cu mai mult efort decât adevărata muncă, care nu 
“poate fi decât desăvârşită, ca să poată aduce acel zâmbet 
” pe buza sufletului, zâmbetul omului; ca să poată fi ade- 
„vărata floare a sufletului, chezăşia tuturor roadelor lui. 


GHEORGHE COSMA 





Noapte 


Vântul bate la fereastră 
Totul doarme, totul zace, 
Linişte-i în casa noastră 
Adormită lumea tace. 


Picuri reci coboară rețezi 
Umezind pământul rece 
Vremea bună fuge — trece, 
lar eu plâng cu ochii urmezi 


Plâng iubirea mea pierdută 
Clipele de fericire, 
Suferinţa grea — tăcută 
Și duioasa-mi amintire...! 
SANDU BALMOŞAN 
cl. VIl—lit, CDL 


Cluj— "Timişoara 

Gânduri 


Și Qându'mi pare searbăd, iubirile eresuri... A 


Când totul pare învechit, 
dece să mai scriu versuri, 
pe vratul prăfuit 

al timpului ce zboară ? 


Încerc cu greu azi gânduri 
să strâng în chingi de vers, 
al lumii mers 

zâmbeşte printre rânduri. 

Şi fir cu tir se leagă 

un Cântec de demult; 

Să plâng eu lumea "'ntreagă ? 
să plâng sau să ascult ? 


Și firul de-cu-seară, 

se dapâănă domol... 

Dece să mai scriu versiuni 
când suflelu-mi e-aşa de gol ? 


Și gându'mi pare searbăd, iubirile eresuri. 


FULEA DORIN 
cl. VIU. şt. 


SCRISOARE 


închinare poetului O. Goga 


Noaptea când răsare luna peste dealuri ardelene 
Când luceafărul suride tainic brazilor din munţi, 
Plînge-o doină prin vilcele, pling fecioare cosinzene 
C'au plecat iară din ţară, în robie feciori mulţi. 

Și tot ele în amurguri când se 'ntorc dela pîrtu, 
Busuiocul plins în lacrimi şi-l pun de nădejde 'n brtu. 

Mamele rămase *n praguri cată zarea ca s'o fringă, 

Și în orizont aievea, să-şi găsească iar feciorii, 

Cei plecaţi de astă Toamnă; şi încep atunci să plîngă, 
Căci doar plinsul mai e-a] nostiu, când ne trec mereu fiorii 
Dragosiei şi ai nădejiei pentra-acei ce numai sînt, 
Peniru-acei care de-atuncea or fi poale în pămînt, 


lar batrînii cuvioşi de necaz îmbătrîniţi 
Ciîntă doine nesfîrşite din cavalul învechit, 
Lumininda-ne speranţe pe obrajii of.liţi 
De-acest şir al suferinţei care trebuie sfirşit. 
Și cu preoţii * 
Pentru birainţă astăzi ne rugăm eu 'ngenuohieri. 


n altare în matănii cu 'achinări, 


Și-aşa plîngem nuci într'una: tot e plîns de noi în țară: 
Codrii cei bătririi de veacuri cu vî!celele “nflorite. 

„.. Și icoanele *n altare îmbrăcate *n lacrimi iară, 
Sărutate 's cu dulceața buzelor prea veştejite. 


„„„Ascultăm strămoşii noştri noaptea ?n serile senine 
Când îşi varsă luna lacrimi peste rîuri peste dealuri 
Auzindu-i cum ne îndeamnă pentru zile de mai bine: 
Ca să sîngerăm în lnpte, şi porni în valuri, valuri 
ŞI să împlinim prin veacuri idealurile sfinte, 

Că de nu strămoşii noştrii vor ieşi ei din morminte|! 


NELU TOMA 
elev cl. 6a Liceul Militar „MV“ 


Timişoara 


== 


Am primit și recomandăm cu toată căldura: T. 
Rusu-Șirianu : 


Îmemursiăima pe răbozul vecculua ; 


poezii patriotice de factura și valoarea celei dela pag. 30. 

Destin 


Ascult, 

In bătaie de vânt, 
Un cânt... 

Tresalt ! 

Și'n tăcere de gând, 
Un înger blând, 
Zăresc... 


Mă 'nchin. 

Il rog să mă ia 
Pe aripi de vânt, 
In Ţară de vis... 
Dar fin, 

Și alb ca de nea, 


Ingerul sfânt, 


Dispare'n abis... 


Nu simt. 

Şi cugetul clar 
Mi-e stins ! 

Nu cred, 

Dar plâng cu amar, 
iÎnvins ! 


Dece ! 
Un biet muritor, a cerut 
Să guste în Ţara Măririi, 


Puterea rreației sfinte. 


Și'n cer, 

Stăpânul de veci, a şfiut 

Să nu schimbe legile firii : 

Luatu-mi-a dorul măririi, 

Sădind rătăcirea în minte. 
Timişoara, 15 Mai 1941. 


T. 

Pnimăvana n stofe 


Din adâncuri desmorțite 
fâşnesc izvoarele vieţii, 
Triumfătoare şi sfințite 
cu lacrimile dimineții. 


De sus, de pretufindeni 

mâini nevăzute, 

Culeg şi mistuesc mărgăritarii 
zorilor căzute. 


Bobocii îşi cască gurile setoase 
desbrăcați până la umeri, 

Se scaldă 'n baia luminii unduioase 
şi-şi scutur pletele 'necate 'n pulberi. 


Natura se primeneşte cu zâmbete de Maiu 
sfropindu-ne sufletul cu parfum, 

În ritmice salturi de alaiu 

se nasc şi mor râsetele — acum. 


GHEORGHE VLĂDOIU 
student 


(Soare în suflet) Sramăvară. 


Din cer cad raze aurii 
Purtând pe ăripi fericire 

E primăvară în câmpii 

E primăvară în iubire. 

Din părul blond cad aurii 
Purtate de adiere 

Făşii 'mpletite "n zori de zi 
Făşii 'mpletite 'n miere 

Ce mult soare în astă zi... 
Prea multă bucurie 

Nici nu 'ndrăsnesc a mă gândi, 
Vis trebuie să fie. 

Vis trebuie să fie 

Nici nu 'ndrăsnesca mă gândi, 
Prea multă bucurie 

Ce mult soare în astă zi. 


Făşii 'mpletite "n miere 
Făşii "'mpletite 'n zori de zi 
Purtate de adiere 

Din părul blond cad aurii 


E primăvară în iubire 
E primărară în câmpii 
Purtând pe ăripi fericire 
Din cer cad raze aurii. 
LUŢĂ BRĂDĂȚEANU 
cl. VIII 1. Loga 


Câatce lăngăivutiti 


Ne cheamă, frate, clocotul din noi, 

— Svâcnirea noaă-a inimii arzânds, — 
Fugim din trupuri neştiuţi şi goi 

Cu palmele spre cer, de vers, flămânde. 


Ne cheamă templul — iată — peste punți 

Vezi ? Sufletul ne pâlpâie în candeli, 

Cuminecăm crunt besna pe sub frunţi 

Și nu suntem, nici nu ne-au spus: ar- 
hangheli. 


Când lespezile cu izvod eioplind, 

In slovă ne 'ngropăm smeriţi, în carte, 
Miresele condurii ni-i întind, 

Să ne cuprindi — nuntă — peste moarte. 


GHEORGHE CHIRIŢA 
elev cl. VII 
Liceul Militar „MW. V.* 

Giaacas ahasveric 


Doamne, 
Nu-mi vezi călcâiele cum sângeră pe sfânci 
Și lutul plin de spinii suferinfei ? 
Doamne, 
Când sorb din amfora izvoarelor din munţi 
Și când, în tainicele-amurguri, te adulmec, 
De ce nu mi te-arăţi, să-ți pot vorbi, 
Doamne ? 

i] 
Imi port destinul în desagii sufletului, 
Ca melcii care-şi poartâ'n spate Casa; 
Alerg de-a-lungul celor patru vânturi, 
Prin roua caldă-a noii primăveri, 
prin holdele de pâine — 
şi prin stânci... 


Mi-e inima burete plin de lacrimi 

Şi sufletul, potir de suferinţă... 

Sunt frate bun cu vremea şi cu drumul, 
Şi-mi pori povara anilor târzii 

Ce mi-i dau cucii'n fiecare primăvară, — 
Pe umerii-mi frudiți şi gârbouvi... 


„„. Doamne, 

De ce nu-mi dai puterea să te regăsesc ? 
Doamne, 

Nu mai pot să să 'nfrunt nemărginirea 

şi să lupt... 

Iată, îți întind toiagul frânt 

Al drumului meu fără ieri şi fără mâine!... 


VLADIMIR DRIMBA 
cl. 7?a Oradea-Beiuş 

Dece nu te pot uita 


Mi-am spus în gând deafâtea ori 
să te uit 
să te las să mori 
ca celelalte. 
Dar nu pot 
asfa e fot 
căci pe tine 
te am în gând şi în mine 
în râs şi dureri 
în bucurii şi plăceri. 
De tine mi-e inima plină 
mi-e gândul pribeag, 
Tu-mi faci viața senină 
şi să muncesc cu drag. 
Tu-mi eşti odihna 
îmi eşti lumina 
în fine găsesc 
fot ce doresc. 
lafă dece nu pot eu 
să fac acum ce gândesc, 
Inima-mi spune mereu 
că te iubesc. 
GHEORGHE VLĂDOIU 
stu dent 

Soșta redache: 

Din pricina neputinței de a mări între împrejurările de 
acum — numărul paginilor, atâtea bune lucrări au rămas ne- 
publicate. Le vom publica anul viitor. Tinerii prieteni care 
au scris conducătorului revistei şi nu au primit răspuns, sunt 
rugaţi să-şi comunice adresa de peste vară. Dorim tuturor va- 


canţă odihnitoare, vremuri mai bune şi la revedere în 
„ȚARA VISURILOR NOASTRE“ 

